Държавен вестник, бр. 91, 2010 г., стр. 27

БРОЙ  91	
Д Ъ Р Ж А В Е Н  В Е С Т Н И К 	
СТР.  27  
„§ 5. (1) Изискванията на приложението 
към член единствен, ал. 1 за наличие на мик­
робиологична лаборатория на територията на 
лечебното заведение се прилагат считано от 
1 януари 2014 г.
(2) За срока до 31 декември 2013 г. лечеб­
ното заведение може да бъде обслужвано от 
микробиологична лаборатория на територията 
на населеното място. 
§ 6. (1) В случаите, когато лечебното за­
ведение за болнична помощ не разполага със 
собствена клинична лаборатория, то следва 
да осигури осъществяването на дейност по 
клинична лаборатория от съответното ниво, 
определено с настоящия стандарт, по договор 
със самостоятелна медико-диагностична лабора­
тория или с клинична лаборатория – структура 
на друго лечебно заведение. В тези случаи 
лабораторията, с която е сключен договорът, 
следва да бъде разположена в една и съща 
сграда с болницата или в рамките на болни­
цата. С договора задължително се обезпечава 
24-часово осъществяване на дейностите по кли­
нична лаборатория за нуждите на структурата 
по ортопедия и травматология.
(2) В случаите по ал. 1, ако лабораторията 
е самостоятелна медико-диагностична лабора­
тория или структура от лечебно заведение за 
извънболнична помощ, тя следва да отговаря 
на изискванията за съответното ниво болнична 
структура по клинична лаборатория, определени 
с Наредба № 35 от 2010 г. за утвърждаване на 
медицински стандарт „Клинична лаборатория“ 
(ДВ, бр. 66 от 2010 г.).
§ 7. Стандартните и специфичните оборуд­
ване и апаратура, определени в приложението 
към член единствен, ал. 1, ако не могат да 
бъдат осигурени за всяка клинична структура, 
следва да бъдат осигурени в лечебното заве­
дение в брой и по специфика, достатъчни за 
обезпечаване изпълнението на изискванията 
за компетентност и обем дейност на всяка от 
структурите по нива.“
2. Приложението към член единствен, ал. 1 
„Медицински стандарт по ортопедия и травма­
тология“ се изменя така:
„МЕДИЦИНСКИ СТАНДАРТ ПО ОРТОПЕ­
ДИЯ И ТРАВМАТОЛОГИЯ
І. Обхват
Медицинският стандарт по специалността 
„Ортопедия и травматология“ определя изис­
кванията относно:
1. Здравните изисквания за ортопедично-
травматологична дейност в лечебни заведения 
за извънболнична и болнична помощ.
2. Осигуреност с оборудване, апаратура и 
консумативи.
3. Осигуреност с човешки ресурси и квали­
фикация на персонала.
4. Организация на дейността.
5. Диагностични и лечебни дейности.
6. Критерии за оценка за качество на из­
вършваната дейност.
IІ. Характеристика на медицинската спе­
циалност
1. Медицинската специалност „Ортопедия 
и травматология“ е основна медицинска спе­
циалност, в рамките на която се осъществява 
профилактика, диагностика, лечение и оценка 
на трудоспособността при заболявания и травми 
на опорно-двигателния апарат.
2. Специалността „Ортопедия и травматоло­
гия“ включва и следните специфични дейности, 
изискващи допълнителна квалификация: спи­
нална хирургия, тазова хирургия, хирургия на 
ръката, пластична хирургия, онкоортопедия, 
артроскопска хирургия, ставно ендопротезиране, 
детска ортопедия.
3. Специалист ортопед-травматолог е ле­
кар, придобил специалността „Ортопедия и 
травматология“.
4. Специалистът ортопед-травматолог осъ­
ществява медицинските дейности по своята 
специалност.
5. Диагностичната и лечебната дейност по 
специалността „Ортопедия и травматология“ 
се извършва:
а) на местопроизшествието, в медицинско 
транспортно средство и център за спешна ме­
дицинска помощ;
б) в лечебно заведение за извънболнична 
помощ: амбулатория за първична медицинска 
помощ, лечебно заведение за специализирана 
медицинска помощ – индивидуална или гру­
пова практика по ортопедия и травматология, 
медицински център, медико-дентален център 
и диагностично-консултативен център с орто­
педично-травматологичен кабинет;
в) в лечебно заведение за болнична по­
мощ – структура по ортопедия и травматология.
6. Диагностичната дейност по ортопедия 
и травматология се осъществява посредством 
методи за:
а) неинвазивна диагностика;
б) инвазивна диагностика;
в) диагностика, извършвана в среда на йо­
низиращо лъчение.
7. Инвазивната диагностика се извършва 
в операционна зала (или манипулационна), 
оборудвана с апаратура и инструментариум, 
съответстващи на протоколите за извършване 
на диагностичната процедура, съгласно т. 14.
8. Диагностиката, налагаща дейност в среда 
на йонизиращо лъчение, се извършва в струк­
тури, отговарящи на действащите в страната 
нормативни изисквания за работа с източници 
на йонизиращо лъчение.
9. Оперативната ортопедо-травматологич­
на дейност се извършва в операционни зали, 
разположени в обособена операционна зона на 
клиниката или отделението или общоболничен 
оперативен блок, при спазване на изискванията 
по т. 13 и диагностично-лечебните протоколи.